Al-Fashir

**Al-Fashir** eli **Al-Fašir** () on kaupunki Sudanin länsiosassa Darfurin alueella. Se on Pohjois-Darfurin osavaltion pääkaupunki. Al-Fashirin väkiluku on  (2025), mutta luvun suuruus on epävarma alueella vallitsevan Sudanin sisällissodan vuoksi.

Al-Fashir sijaitsee noin  koilliseen naapuriosavaltio Etelä-Darfurin pääkaupungista, Nyalasta. Kaupungista on tyydyttävät tieyhteydet muun muassa Nyalaan, Geneinaan ja Umm Keddadaan.

Al-Fashir perustettiin 1700-luvun loppupuolella, kun Darfurin sulttaanikunnan sulttaani ʿAbd al-Raḥmān al-Rashed rakensi sinne palatsinsa. Kaupunki kehittyi sen ympärille ja toimi alkujaan karavaanien eli aavikoilla käytettävien kamelijonojen levähdyspaikkana. Myöhemmin siellä alettiin myydä paikallisia hedelmiä ja viljaa.

## Sudanin sisällissota

### Tausta
Sudanin entinen diktaattori Omar al-Bashir nousi maan presidentiksi kaapattuaan vallan vuonna 1989. Häntä syytettiin valtakaudellaan kansan sorrosta ja häntä kutsuttiin diktaattoriksi. Hän muodosti vuonna 2013 alati kansanmurhasta syytetyistä janjaweed-taistelijoista valtiolle puolisotilaalliset joukot nimeltä Rapid Support Forces (RSF), jonka oli tarkoitus tasapainottaa valtaa maassa. RSF sai paljon vaikutusvaltaa etenkin Sudanin läntisellä Darfurin alueella.

Sudanin armeija syrjäytti laajojen mielenosoitusten jälkeen al-Bashirin vallasta huhtikuussa 2019. Sudaniin perustettiin siirtymäkauden hallinto, joka kuitenkin kaatui vallankaappauksessa lokakuussa 2021. Vallankaappauksen takana oli kaksi miestä: Sudanin armeijan johtaja Abdel Fattah al-Burhan ja hänen toinen kätensä, RSF:n johtaja Muhammad Hamdan Dagalo. He alkoivat suunnitella, että miten RSF:n joukot voisi sulauttaa Sudanin armeijaan, ja että kuka valtiota tulisi johtamaan. Kumpikaan heistä ei halunnut menettää rahaa ja vaikutusvaltaa, joten he eivät päässeet yhteisymmärrykseen.

Sudanin armeija ja RSF alkoivat taistelemaan keskenään 15. huhtikuuta 2023, ja RSF valtasi suuren osan pääkaupunki Khartumista. Tästä alkoi Sudanin sisällissota.

### Al-Fashir sisällissodassa
Al-Fashirin saarto alkoi huhtikuussa 2024 RSF:n toimesta. Sotilaat eivät päästäneet YK:n humanitääristä apua kaupunkiin, jonka vuoksi siellä vallitsi vakava ruokapula. RSF:n joukkoja on syytetty saarron aikana muun muassa aseettomien siviilien joukkomurhasta, etnisen taustan perusteella tappamisesta, raiskauksesta sekä kidnappauksesta.

RSF valtasi Al-Fashirin 26. lokakuuta 2025, kun Sudanin armeijan viimeisimmät joukot poistuivat kaupungista. Sotilaat juhlistivat voittoaan menemällä kaupungin viimeiseen toimivaan sairaalaan, Saudin äitiyssairaalaan, ja ampumalla kaikki potilaat ja paikalla olevat hoitajat kuoliaaksi. Sairaalaiskun uhriluvuksi on arvioitu 460.

Osa Al-Fashirin asukkaista ovat paenneet hieman kaupungista länteen sijaitsevaan Tawilan kylään, joka ei ole RSF:n tai Sudanin armeijankaan hallussa. 27. marraskuuta 2025 mennessä ainakin 400 lapsen ilmoitettiin saapuneen kaupunkiin ilman vanhempiaan, mutta todellinen luku on mahdollisesti paljon suurempi.

Yalen yliopiston humanitäärinen tutkija Nathaniel Raymond on tutkinut vuosia vanhoja ja tuoreita satelliittikuvia. Niitä vertailemalla voi nähdä, kuinka kaupungin torit ovat tyhjentyneet ihmisistä, autot hävinneet kaduilta, rakennukset palaneet ja sortuneet ja kuinka ruumiita on levitelty kaduille ja kasattu tulevaa hautaamista varten. Torit ovat olleet tyhjinä niin kauan, että luonto on ilmeisesti alkanut vallata ne. Karjaeläimiä on myös tapettu ja siirretty pois kaupungista.

5. joulukuuta 2025 mennessä on arvioitu, että vähintään  kaupungin asukasta on murhattu kolmessa viikossa.  tuhatta asukasta ei ole tavoitettu, mutta heidän oletetaan olevan kaupungissa. Al-Fashiria on luonnehdittu “massiiviseksi rikospaikaksi” ja “teurastamoksi”.

## Väestönkehitys

## Lähteet